Sivi sokol
<s>Sivi sokol ili sivi soko (lat:Falco peregrinus) je vrsta sokola sa širokim rasprostranjenjem.</s><s>Ova vrsta obuhvata 17-19 podvrsti.</s><s>Sivi soko je najbrža vrsta među pticama na zemlji; postiže brzinu do 389 km/h.</s>

<s>Karakteristike</s>

<s>Mužjak
 dužina: 41 cm
 raspon krila: 95 cm
 težina: 550g
 Ženka
 dužina: 49 cm
 raspon krila: 114 cm
 težina: 1200 g</s>

<s>Sivi soko se hrani pticama, najčešće golubovima, patkama, vrapcima i slično.</s><s>Pri obrušavanju dostiže brzinu u proseku od 350 km/h. Plijen lovi isključivo u zraku.</s><s>Mužjak sivog sokola, kao i kod većine ptica grabljivica, je za jednu trećinu manji nego ženka.</s><s>Boju stiče oko godinu dana od izleganja, dok su mladunci tamno smeđe boje.</s><s>Gnijezdi se na planinskim liticama i kao i druge vrste sokola svoje gnijezdo ne pravi sam, nego koristi napuštena gnijezda drugih ptica.</s>

<s>Opisane su brojne podvrste sivog sokola (Falco peregrinus), njih 19 priznaje Handbook of the Birds of the World (1994).</s><s>Spada u skupinu najmanje ugroženih po IUCN klasifikaciji.</s>

<s>Razmnožavanje 
Krajem marta, ili početkom aprila (ili u julu i augustu na južnoj hemisferi) ženka obično polaže 3-4 jajeta u gnijezdima na liticama.</s><s>Gnijezda nisu činjena od donešenog materijala, već su iskopana, bilo u zemlji, šljunku ili pijesku.</s><s>Jaja su izdužena i pjegava.</s><s>Srednja veličina iznosi 52x40 mm.</s>

<s>Inkubacija traje oko 30 dana.</s><s>Na jajima sjede oba roditelja.</s><s>Poslije izlijeganja, mladi ostaju u gnijezdu 35-40 dana.</s><s>Poslije napuštanja gnijezda, roditelji se o mladima brinu još oko 60 dana.</s><s>Samo jedna trećina izlega preživi prvu zimu.</s>

<s>Podvrste i rasprostranjenost 
Na našim prostorima dade se naći dvije vrte sivog sokola: F. p. peregrinus (srednjoeuropska podvrsta, zimovalica i selica) i F. p. brookei (sredozemna podvrsta, sjedilica).</s><s>Na karti ispod je prikazano rasprostiranje svih 19 podvrsta, s tim da je ovdje navedeno kako su Kanarski sokol (F. p. madens) i Babilonski sokol (F. p. babylonicus) zasebne vrste od Sjevernoafričkog sokola (F. p. pelegrinoides):</s>

<s>Zaštita i odnos sa ljudima 
Sivi soko je zbog upotrebe pesticida izrađenih na bazi organohlorida naročito DDT-a imao status ugrožene vrste u velikom delu svog areala tokom 1950-ih, 60-ih i 70-ih.</s><s>U poslednje vreme uspešno se sprovodi akcija veštačkog uzgajanja sivog sokola i vraćanje u odgovarajuća staništa.</s><s>Sokoli su korišteni (nekad više nego danas) u sokolarstvu, posebnom načinu lova koji zahtijeva treniranje sokola.</s><s>Urbanizacija je utjecala na gnežđenje sivog sokola: tako se gnezda mogu naći na vrhovima solitera, odašiljača, visećih mostova i sl.</s>

<s>Vanjski linkovi</s>

<s>European Peregrine Falcon Working Group
 Trag u prostoru: Saga o gospodarima brzine, RTS Obrazovno-naučni program - Zvanični kanal</s>

<s>Sokolovke</s>

